Viktória Barková, 463322

Jaroslav Marek: **JAROSLAV GOLL**

Kniha popisuje chronologický prehľad života, vedeckej a politickej činnosti Jaroslava Golla. Prináša aj ukážky z básnických zbierok. Okrem aspektov života kniha popisuje prácu historikov, ktorí pôsobili na univerzite po jej rozdelení roku 1882, venuje sa revolučným rokom 1848, a tak opisuje prostredie v ktorom mladý Goll vyrastal a malo na jeho prácu najväčší vplyv. Z toho vyplýva, že význam knihy nespočíva len vo vylíčení udalostí z Gollovho života, ale prináša aj mnoho informácií o univerzite, o Palackom a jeho vzťahu ku Gollovi a samozrejme najväčší význam a prínos má na scéne historiografie.

Prof. Ph.Dr. Jaroslav Goll (14.7. 1846 Chlumec nad Cidlinou – 8.6. 1929 Praha) bol český historik, pedagóg, diplomat, básnik a prekladateľ. Je považovaný za zakladateľa pozitivistickej historickej školy v Česku. Zaoberal sa predovšetkým česko-poľskými vzťahmi. Na Karlovej univerzite vytvoril inštitúciu seminárov, kde sa len neprednáša, ale kde sa bádateľ učí rozboru prameňa ako základnej historickej metóde. V roku 1895 spolu s Antonínom Rezkom založil Český časopis historický. Z jeho žiakov sa vytvorila tzv. Gollova škola, ktorá pokračovala v štýle jeho práce. Najvýznamnejší z jeho žiakov sú Pekař, Šusta, Krofta, Novotný, Dvořák, Urbánek, Nejedlý.